stanford-oval/wikipedia huggingface dataset:
สุบิน ปิ่นขยัน
งานการเมือง

สุบิน ปิ่นขยัน หรือ ดร.สุบิน ปิ่นขยัน ได้รับการเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้ง พ.ศ. 2526 เป็นสมัยแรก และได้รับเลือกตั้งอีก 2 สมัยติดต่อกันในปี พ.ศ. 2529 และ พ.ศ. 2531 ในสังกัดพรรคกิจสังคม จนได้รับการแต่งตั้งให้เป็นรัฐมนตรีช่วยว่าการกระทรวงการคลัง เป็นรัฐมนตรีว่าการทบวงมหาวิทยาลัย เป็นรัฐมนตรีว่าการกระทรวงพาณิชย์ และเป็นรัฐมนตรีว่าการกระทรวงการต่างประเทศ
ในช่วงที่คณะรักษาความสงบเรียบร้อยแห่งชาติ (รสช.) ยึดอำนาจ ในเดือนพฤศจิกายน พ.ศ. 2534 และมีการแต่งตั้งคณะกรรมการตรวจสอบทรัพย์สินนั้น นายสุบิน บุคคลที่ถูกยึดทรัพย์จำนวนมากที่สุดในบรรดานักการเมืองจำนวน 10 คน ที่ถูกตรวจสอบ คือ 608 ล้านบาท
งานวิชาการ

ดร.สุบิน ปิ่นขยัน เป็นผู้ที่มีความเชี่ยวชาญ และเป็นที่ยอมรับในวงการวิศวกรรม จนได้รับตำแหน่ง อุปนายกสภาวิศวกร คนที่ 1 ในสมัยแรก (พ.ศ. 2543 - พ.ศ. 2546) และเป็นกรรมการสภาวิศวกร ในสมัยที่ 2 (พ.ศ. 2546 - พ.ศ. 2549)
ในปี พ.ศ. 2553 สถาบันเทคโนโลยีแห่งเอเชีย (เอไอที) ได้ถวายรางวัลแห่งหอเกียรติยศแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และศิษย์เก่าดีเด่นของสถาบันอีกจำนวน 11 คน ซึ่ง ดร.สุบิน ปิ่นขยัน เป็นหนึ่งในศิษย์เก่าที่ได้รับรางวัลแห่งหอเกียรติยศครั้งนี้ด้วย
งานธุรกิจ

ดร.สุบิน ปิ่นขยัน เป็นประธานกรรมการ และผู้ก่อตั้งบริษัท เอ็ม ดี เอ็กซ์ จำกัด (มหาชน) เมื่อปี พ.ศ. 2531 ซึ่งเป็นบริษัทที่ดำเนินธุรกิจด้านการพัฒนาอสังหาริมทรัพย์ สาธารณูปโภคพื้นฐาน และพลังงาน โดยมีโครงการหลักที่ดำเนินการ อาทิ โครงการนิคมอุตสาหกรรมเกตเวย์ซิตี้ และโครงการด้านพลังงานไฟฟ้าต่างๆ ต่อมาในปี พ.ศ. 2545 ศาลล้มละลายกลาง ได้มีคำสั่งให้ฟื้นฟูกิจการของบริษัทและตั้งบริษัท วิทยุ แพลนเนอร์ จำกัด เป็นผู้ทำแผนฟื้นฟูกิจการ และสั่งให้เขาเป็นบุคคลล้มละลาย ในปี พ.ศ. 2547 และในปี พ.ศ. 2550 จนกระทั่งในปี พ.ศ. 2553 จึงถูกปลดจากการเป็นบุคคลล้มละลาย
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี

| --- | --- |

สถาบันหลัก: มหาวิทยาลัยเทคโนโลยีพระจอมเกล้าธนบุรี
ผู้สถาปนา: รศ.ดร.ชิต เหล่าวัฒนา
สถาปนา: พ.ศ. 2538
ผู้อำนวยการ: ผศ.ดร.สุภชัย วงศ์บุณย์ยง
ที่ตั้ง: 126 ถ.ประชาอุทิศ แขวงบางมด เขตทุ่งครุ กรุงเทพมหานคร
เว็บไซต์: fibo.kmutt.ac.th
สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี (อังกฤษ: Institute of field robotics, King Mongkut's University of Technology Thonburi) หรือเรียกว่าฟีโบ้ (FIBO) เป็นหน่วยงานระดับคณะ ในสังกัดมหาวิทยาลัยเทคโนโลยีพระจอมเกล้าธนบุรี เริ่มเปิดทำการเรียนการสอนเมื่อ พ.ศ. 2538 ในชื่อ ศูนย์ปฏิบัติการพัฒนาหุ่นยนต์ภาคสนาม ตามแผนพัฒนาการศึกษาฉบับที่ 7 เพื่อวิจัยพัฒนาการศึกษาระดับสูงทางด้านวิชาการหุ่นยนต์ และงานวิจัยทางด้านระบบอัตโนมัติในภาคอุตสาหกรรม รวมถึงการให้บริการรับปรึกษาด้านอุตสาหกรรมต่างๆภายในประเทศ คณะนี้ก่อตั้งโดย รองศาสตราจารย์ ดร.ชิต เหล่าวัฒนา ซึ่งมีความคิดว่า แนวโน้มของการใช้หุ่นยนต์ทางด้านการผลิตและงานบริการมีจำนวนสูงขึ้นมากกว่า 30% ทุกปี แต่ประเทศไทยยังขาดบุคลากรด้านวิทยาการหุ่นยนต์และระบบอัตโนมัติในทุกระดับ โดยเฉพาะอาชีพวิศวกร อาจารย์และนักวิจัย จึงมีคติพจน์ว่า "A Cradle of Future Leaders in Robotics ที่มุ่งสร้างผู้นำด้านวิทยาการหุ่นยนต์ของไทย"
ที่ตั้ง

สถาบันวิทยาการหุ่นยนต์ภาคสนาม ตั้งอยู่ ณ 126 ถนนประชาอุทิศ แขวงบางมด เขตทุ่งครุ กรุงเทพมหานคร รหัสไปรษณีย์ 10140 เวลาทำการ : จันทร์ - ศุกร์ 08.30 - 16.30 น.
วัตถุประสงค์ของ ฟีโบ้

สถาบันวิทยาการหุ่นยนต์ภาคสนาม มุ่งสู่ความเป็นสากลในด้านวิชาการหุ่นยนต์ และเทคโนโลยีอัตโนมัติ ให้มีความทัดเทียมกับสถาบันวิจัยระดับนานาชาติ
ผลิตบุคลากรทางด้านวิทยาศาสตร์และวิศวกรรมศาสตร์ให้มีคุณภาพสามารถแข่งขัน และช่วยลดความเสียเปรียบทางด้านวิทยาศาสตร์และเทคโนโลยีของประเทศ
ทางสถาบันฯ เป็นองค์กรที่บริการสังคมเผยแพร่ความรู้ทางด้านวิทยาศาสตร์ และเทคโนโลยีวิชาการหุ่นยนต์ให้แก่เยาวชน และผู้ที่สนใจ
งานวิจัยและกิจกรรมของฟีโบ้

เนื่องจากทางฟีโบ้เป็นองค์กรในภาครัฐที่มุ่งส่งเสริมการให้ความรู้แก่สังคม และผลิตบุคลากรที่มีคุณภาพให้สามารถนำเอาความรู้ทางวิทยาศาสตร์เทคโนโลยีไปใช้เพื่อการพัฒนาประเทศ ดังนั้นฟีโบ้จึงสามารถจัดแบ่งการทำงานขององค์กรออกเป็น 4 ประเภท ประกอบด้วย
งานวิจัยและกิจกรรมของฟีโบ้ > งานวิจัยพื้นฐาน

กลุ่มงานวิจัยพื้นฐานนี้เป็นกลุ่มที่ทำวิจัยเกี่ยวกับพื้นฐานองค์ความรู้ทางด้านวิทยาศาตร์และเทคโนโลยีหุ่นยนต์ ซึ่งกลุ่มงานวิจัยประเภทนี้จะเป็นงานวิจัยในระดับแนวหน้าและงานวิจัยระดับสูง โดยกลุ่มงานวิจัยนี้ทำงานวิจัยที่ค่อนข้างใหม่ สามารถทำการแข่งขันกับนักวิจัยระดับแนวหน้าของโลกได้ เช่น การวิจัยระบบ Haptic Interface, Intelligent Algorithm, Nonlinear Control System และ Multi-body Dynamic Analysis.
งานวิจัยและกิจกรรมของฟีโบ้ > งานวิจัยประยุกต์

กลุ่มงานวิจัยประยุกต์เป็นกลุ่มทำวิจัยที่นำองค์ความรู้ทางด้านวิทยาศาสตร์และเทคโนโลยีหุ่นยนต์ มาประยุกต์ใช้ในการลดปัญหาต่างๆ และเพิ่มประสิทธิภาพให้กับงานวิจัยนั้นๆ เช่น การสร้างหุ่นยนต์รักษาความปลอดภัย เพื่อลดอันตรายให้กับมนุษย์และสามารถนำเอาไปใช้ในงานสำรวจได้และการประยุกต์เอาความรู้ทางด้านเทคโนโลยีอัตโนมัติเช่น ระบบควบคุมแบบต่างๆมาใช้ในงานอุตสาหกรรม
งานวิจัยและกิจกรรมของฟีโบ้ > งานวิจัยทางด้านอุตสาหกรรม

กลุ่มงานวิจัยทางด้านอุตสาหกรรมนี้ เป็นกลุ่มวิจัยที่มุ่งเน้นบริการ วิจัยและพัฒนา และให้คำปรึกษาแก่งานทางด้านอุตสาหกรรม ซึ่งงานทางด้านอุตสาหกรรมของไทยนี้ยังขาดบุคลากรผู้ที่มีความชำนาญในสาขาวิชาเทคโนโลยีอัตโนมัติ และสาขาวิชาการหุ่นยนต์อยู่มาก ซึ่งมีผลกระทบทำให้การพัฒนาประเทศเป็นไปได้อย่างล่าช้า ด้วยเหตุนี้เองทางฟีโบ้ จึงมีกลุ่มงานวิจัยนี้เกิดขึ้น งานวิจัยที่ ฟีโบ้ ได้ให้บริการนั้นมีหลายประเภท เช่น งานอุตสาหกรรมไมโครอิเลคทรอนิกส์
งานวิจัยและกิจกรรมของฟีโบ้ > งานอุตสาหกรรมผลิตชิ้นส่วนรถยนต์

งานอุตสาหกรรมผลิตของบริโภค และงานอุตสาหกรรมที่ต้องการการวิจัยและพัฒนาระบบอัตโนมัติงานเพื่อสาธารณะ กลุ่มงานเพื่อสาธารณนั้นเป็นงานที่ฟีโบ้ได้มุ่งเน้นที่จะตอบแทนให้กับสังคม ซึ่งฟีโบ้ได้ให้ความสำคัญกับงานเพื่อสาธารณะค่อนข้างมาก เนื่องจากทางฟีโบ้เองได้ตระหนักถึงการพัฒนาทางด้านความรู้และวิชาการของเยาวชนไทย และอีกทั้งการเพิ่มศักยภาพของบุคลากรภายในประเทศ ซึ่งทั้งหมดนี้ก็จะเป็นกำลังที่สำคัญในการพัฒนาประเทศชาติต่อไป งานสาธารณะที่ฟีโบ้ได้ให้บริการ เช่น การจัดการแข่งขันหุ่นยนต์ทั้งในระดับมหาวิทยาลัยและบุคคลทั่วไป จนถึงระดับประถมและมัธยม เพื่อกระตุ้นให้เยาวชนไทยมีความสนใจทางด้านวิทยาศาสตร์และเทคโนโลยี สามารถคิด ประดิษฐ์สร้าง ชิ้นงานที่สามารถทำงานได้จริง ซึ่งจะเป็นการนำเอาความรู้ที่ได้ศึกษามา นำมาใช้กับงานจริงทำให้เกิดการฝึกฝนทั้งในด้านวิชาการและการปฏิบัติมากขึ้น และอีกทั้งงานบริการที่ทางฟีโบ้ได้ให้การอบรมแก่บุคคลกรในภาคอุตสาหกรรมที่สนใจเทคโนโลยีทางด้านหุ่นยนต์ และระบบอัตโนมัติ เป็นต้น
ตัวอย่างผลงานวิจัย

หุ่นยนต์ประชาสัมพันธ์นะโม (NAMO : Novel Articulated MObile platform) เป็นหุ่นยนต์กึ่งหุ่นยนต์ฮิวแมนนอยด์ ท่อนบนมีลักษณะเป็นหุ่นยนต์ที่มีลักษณะคล้ายมนุษย์ ส่วนท่อนล่างเป็นล้อเพื่อเพิ่มความคล่องตัวและเสถียรภาพในการเคลื่อนที่ ประดิษฐ์โดยนักวิจัยของสถาบันวิทยาการหุ่นยนต์ภาคสนาม นายบุญเลิศ มณีฉาย, ดร.ถวิดามณีวรรณ์ และ ศูนย์การศึกษาในเมือง(CODE) สนับสนุนทุนโดยมหาวิทยาลัยเทคโนโลยีพระจอมเกล้าธนบุรี เผยแพร่ผลงานเมื่อ 29 มีนาคม พ.ศ. 2553
หลักสูตรที่เปิดสอน

สถาบันวิทยาการหุ่นยนต์ภาคสนาม มหาวิทยาลัยเทคโนโลยีพระจอมเกล้าธนบุรี เปิดสอนในสาขาาวิทยาการหุ่นยนต์และระบบอัตโนมัติ ตั้งแต่ระดับปริญญาตรี จนถึงปริญญาเอก ดังนี้:
หลักสูตรที่เปิดสอน > ปริญญาตรี

หลักสูตรวิศวกรรมหุ่นยนต์และระบบอัตโนมัติ (วศ.บ. วิศวกรรมหุ่นยนต์และระบบอัตโนมัติ ฉบับปรับปรุง พ.ศ. 2562)
หลักสูตรที่เปิดสอน > ปริญญาโท

หลักสูตรวิทยาการหุ่นยนต์และระบบอัตโนมัติ (วศ.ม. วิทยาการหุ่นยนต์และระบบอัตโนมัติ พ.ศ. หลักสูตรปรับปรุง พ.ศ. 2560)
หลักสูตรธุรกิจเทคโนโลยี (วท.ม. ธุรกิจเทคโนโลยี หลักสูตรปรับปรุง พ.ศ. 2559)
หลักสูตรที่เปิดสอน > ปริญญาเอก

หลักสุตรวิทยาการหุ่นยนต์และระบบอัตโนมัติ (ปร.ด. วิทยาการหุ่นยนต์และระบบอัตโนมัติ หลักสูตรปรับปรุง พ.ศ. 2560)
แหล่งข้อมูลอื่น

เว็บไซต์สถาบันวิทยาการหุ่นยนต์ภาคสนาม
เว็บไซต์รวบรวมหลักสูตรระดับอุดมศึกษาของสถาบันวิทยาการหุ่นยนต์ภาคสนาม
เดือนเต็ม สาลิตุล

| เดือนเต็ม สาลิตุล |
| --- | --- |
เกิด: 9 กันยายน พ.ศ. 2500 (67 ปี) จังหวัดพระนคร ประเทศไทย
อาชีพ: นักแสดง
ปีที่แสดง: พ.ศ. 2516 - ปัจจุบัน
เดือนเต็ม สาลิตุล หรือ  'ตุ๊ก' เกิดเมื่อวันที่ 9 กันยายน พ.ศ. 2500 เป็นนักแสดงชาวไทย
ประวัติ

เดือนเต็มเป็นนักแสดงหญิงเจ้าบทบาทชาวไทย ที่มีผลงานทั้งทางละครโทรทัศน์และภาพยนตร์ เข้าสู่วงการละครเป็นครั้งแรก จากการชักชวนของ อารีย์ นักดนตรี เมื่อปี พ.ศ. 2516 ใช้ชื่อในการแสดงละครในขณะนั้นที่ยังเรียนอยู่ว่า จันทรา สาลิตุล จากละครเรื่องแรก เมืองแก้ว และ หลานสาวคุณหญิง ในคณะอารีย์วัลย์ ทางช่อง 4 บางขุนพรหม ตอนหลังเปลี่ยนเป็น ช่อง 9 อ.ส.ม.ท. แสดงเป็นวัยรุ่นอยู่ 2-3 เรื่อง เกิดไปสะดุดตาผู้สร้างภาพยนตร์ชื่อดังในยุคนั้น อย่าง พิชัย น้อยรอด เข้า จึงชักนำมาแสดงภาพยนตร์เรื่องแรกคือ นักเลงสามสลึง เมื่อปี พ.ศ. 2519 หลังจากนั้นเธอมักจะประกบคู่ เป็นคู่ ๆ ในยุคภาพยนตร์ไทยแนวบู๊ ดาราล้นจอ เรื่องต่อ ๆ มา เช่น เก้าล้านหยดน้ำตา, สาวจอมแก่น, นางฟ้าท่าเรือ เป็นต้น ใช้ชื่อในการแสดงภาพยนตร์ช่วงแรก ๆ ว่า เดือนเต็ม เผ่าทองสุข
ต่อมา 'เดือนเต็ม' กลับมามีผลงานทางจอแก้วอีกครั้ง ในละคร สร้อยฟ้าขายตัว และยิ่งดังระเบิดเมื่อมารับบท 'นาริน' จากละคร สวรรค์เบี่ยง คู่กับ อัศวิน รัตนประชา และมีผลงานแสดงต่อเนื่องมาถึงทุกวันนี้
ปัจจุบัน เดือนเต็ม มักได้รับบทเด่นเป็นตัวแม่ หรือ ยายผู้สูงศักดิ์ ในละครโทรทัศน์ เธอเริ่มกลับมาแสดงภาพยนตร์อีกครั้ง ในปี พ.ศ. 2550 โดยรับบทเป็นหญิงตาบอดในภาพยนตร์ ตำนานสมเด็จพระนเรศวรมหาราช และรับบทเด่น คู่กับ สุเชาว์ พงษ์วิไล ใน A Moment in June ณ ขณะรัก ซึ่งทำให้เธอได้รับรางวัลนักแสดงสมทบหญิง จากเวที STARPICS THAI FILMS AWARDS ครั้งที่ 7 ในปี พ.ศ. 2552
ผลงานการแสดง > ภาพยนตร์

นักเลงสามสลึง (2519)
ปืนมีตีน (2520)
ไอ้สากเหล็ก (2520)
ไอ้ตีนโต (2520)
นางฟ้าท่าเรือ (2520)
เก้าล้านหยดน้ำตา (2520)
ลุย (2520)
สาวจอมแก่น (2520)
สองเสือใจสิงห์ (2520)
มันส์เขาละ (2521)
แม่นาคพระโขนง (2521)
ดอนตูมปืนตัน (2521)
ไอ้หนุ่มตังเก (2522)
รักที่ปรารถนา (2522)
ฝนเดือด (2522)
สองเรา (2522)
นรกแตก (2522)
ลูกทาส (2522)
ช้ำเพราะรัก (2523)
คลื่นเสน่หา (2523)
สกาวเดือน (2524)
ภูชิช-นริศรา (2524 / รับเชิญ)
คือฉัน (2533)
อยากบอกให้รู้ว่ารัก (2534 / รับเชิญ)
บันทึกจากลูกผู้ชาย (2537)
เด็กเสเพล (2539 / รับเชิญ)
จ.เจี๊ยว จ๊าว (2546)
มือปืนเก๋าเจ๋ง (2548)
เพลงสุดท้าย (2549 / รับเชิญ)
ตำนานสมเด็จพระนเรศวรมหาราช ภาค2 : ประกาศอิสรภาพ (2550)
A Moment in June ณ ขณะรัก (2552)
ลัดดาแลนด์ (2554)
From Bangkok to Mandalay (2559)
เพื่อน..ที่ระลึก (2560)
The Love รักล้นใจ (2562)
ผลงานการสร้างละครโทรทัศน์ > อัครพล โปรดักชั่น

ไฟรักอสูร (ช่อง 3) (2535)
นางฟ้ากับซาตาน (ช่อง 3) (2536)
พายุอารมณ์ (ช่อง 3) (2537)
อุ้งมือมาร (ช่อง 3) (2537)
สาวรำวง (ช่อง 3) (2537)
หัวใจเถื่อน (ช่อง 3) (2538)
ครึ่งของหัวใจ (ช่อง 3) (2538)
นางเสือดาว (ช่อง 3) (2539)
แหล่งข้อมูลอื่น

ชีวประวัติ เดือนเต็ม สาลิตุล ที่ ฐานข้อมูลภาพยนตร์ไทย
ชีวประวัติ เดือนเต็ม สาลิตุล ที่เว็บไซต์ หนังดี.คอม
Deuntem Salitul ที่อินเทอร์เน็ตมูวีเดตาเบส
เฟซบุ๊กส่วนตัว เดือนเต็ม สาลิตุล
อินสตาแกรมส่วนตัว เดือนเต็ม สาลิตุล
| ด ค กรางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม |
| --- | --- |
2546–2551:  ศิริสิน ศิริพรสมาธิกุล (2546)  จารุภัส ปัทมะศิริ (2547)  มณีรัตน์ คำอ้วน (2548)  จินตหรา สุขพัฒน์ (2549)  ภัทรวรินทร์ ทิมกุล (2550)  โฟกัส จีระกุล (2551) 
2552–2562:  เดือนเต็ม สาลิตุล (2552)  อินทิรา เจริญปุระ (2553)  อริสสรา เลอมวณ (2554)  ศิรพันธ์ วัฒนจินดา (2555)  ธิติรัตน์ โรจน์แสงรัตน์ (2556)  อภิญญา สกุลเจริญสุข (2557)  ดวงใจ หิรัญศรี (2558)  อาภา ภาวิไล (2559)  จรินทร์พร จุนเกียรติ (2560)  สู่ขวัญ บูลกุล (2561)  แพรวา สุธรรมพงษ์ (2562)  ณปภา ตันตระกูล (2563)  สุกัญญา มิเกล (2564)
อิษยา ฮอสุวรรณ

| อิษยา ฮอสุวรรณ |
| --- | --- |

สารนิเทศภูมิหลัง
เกิด: 4 กรกฎาคม พ.ศ. 2539 (28 ปี) อำเภอเมือง จังหวัดอุดรธานี ประเทศไทย
ส่วนสูง: 165 เซนติเมตร (5 ฟุต 5 นิ้ว)
การศึกษา: มหาวิทยาลัยศิลปากร
อาชีพ:  นักแสดง 
ปีที่แสดง: 2558–ปัจจุบัน
สังกัด: ช่อง 3 (2558–ปัจจุบัน)
ข้อมูลยูทูบ
ช่อง: oomeisaya
ปีปฏิบัติงาน: 2565–ปัจจุบัน
ประเภท:  วิดีโอบล็อก 
 
อิษยา ฮอสุวรรณ (เกิด 4 กรกฎาคม พ.ศ. 2539) ชื่อเล่น อุ้ม เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากภาพยนตร์เรื่อง ฉลาดเกมส์โกง  และละครซีรีส์ชุด ดวงใจเทวพรหม ตอน ใจพิสุทธิ์ ​
ประวัติ

อิษยา ฮอสุวรรณ เกิดเมื่อวันที่ 4 กรกฎาคม พ.ศ. 2539 อำเภอหนองหาน จังหวัดอุดรธานี เป็นบุตรสาวคนเล็ก มีพี่ชาย 1 คน สำเร็จ​การศึกษาระดับมัธยมศึกษาจาก โรงเรียนสตรีราชินูทิศ และสำเร็จ​การศึกษาระดับปริญญาตรี สาขาวิชาออกแบบนิเทศศิลป์ จากคณะมัณฑนศิลป์ มหาวิทยาลัยศิลปากร
อิษยา เข้าสู่วงการบันเทิงตั้งแต่ช่วงที่กำลังศึกษาอยู่ชั้นมัธยมศึกษา​ปีที่ 5 จากการชักชวนของผู้จัดการที่บังเอิญไปพบเธอที่ จังหวัดอุดรธานี​ จากนั้นจึงได้แนะนำเธอลองมาแคสติ้ง จนกระทั่งได้เซ็นสัญญาเป็นนักแสดงในสังกัดของช่อง 3​
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2558 | ใต้เงาจันทร์ | บูรณา (แบม) |
| 2558 | ปาฏิหาริย์รักข้ามขอบฟ้า | ธารา |
| 2559 | ดวงใจพิสุทธิ์ | ดร.จุไร (จูน) |
| 2560 | เตียงนางไม้  | นางไม้วนา |
| 2562 | ซีรีส์ลูกผู้ชาย : เพชร | สิรินทร์ |
| 2562 | แรงเงา 2 | ฤทัย |
| 2562 | แก้วกลางดง | เมียวดี |
| 2563 | ทุ่งเสน่หา | จินดา หวังมีชัย / จินดา สมัครเขตกรณ์ |
| 2563 | สิงหะ นาคะ | แคทลียา |
| 2564 | รักนิรันดร์จันทรา | ข้าวหอม |
| 2565 | อ้ายข่อยฮักเจ้า | ฉัตรตะวัน เที่ยงธรรม (ฉัตร) |
| 2565 | ภูตแม่น้ำโขง | เจ้านางแก้วบัวทอง (อดีต) / บัวผัน (ปัจจุบัน) |
| 2567 | ดวงใจเทวพรหม ตอน ใจพิสุทธิ์ | ใจพิสุทธิ์ ไวยทวี (หนูพุก) |
| 2567 | ตอน ดุจอัปสร  | ใจพิสุทธิ์ ไวยทวี (หนูพุก) (รับเชิญ) |
| 2567 | ​ตอน พรชีวัน​ | ใจพิสุทธิ์ จุฑาเทพ ณ อยุธยา (หนูพุก) |
| 2568 | แม่เลี้ยง | มิริน (เมี่ยง) |
| 2568 | เงิน งาน ความรัก | ​เฟื้อง |
| รอเปิดกล้อง​ | ดอกไม้มาเฟีย​ | ไอริสา |
ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> พ.ศ. | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2564 | เก็บแผ่นดิน​ | พันพัสสา | ปิดกล้องตั้งแต่ปี 2564 |  |  |
ผลงาน > ซีรีส์

| พ> ศ. | เรื่อง | บทบาท | ​ ออกอากาศ |
| --- | --- | --- | --- |
| กำลังถ่ายทำ​ | ​มหกรรมมนุษย์​​ |  | MONOMAX |
ผลงาน > ภาพยนตร์​

| พ> ศ. | เรื่อง | บทบาท | ค่าย |
| --- | --- | --- | --- |
| 2560 | ​สยามสแควร์​ | เมย์ | สหมงคลฟิล์ม อินเตอร์เนชั่นแนล​ |
| 2560 | ​ฉลาดเกมส์โกง (Bad Genius)​ | เกรซ | GDH​ |
| 2560 | ​ของขวัญ ตอน เมฆฝนบนป่าเหนือ​ | แป้ง​​ | สหมงคลฟิล์ม​ |
| 2564 | ​ส้ม ปลา น้อย  ​ | ส้ม | M39​ |
| 2565 | ​แอน (Faces of Anne)​ | แอน | M Pictures​ |
| 2566 | ​The Murderer เมอร์เด้อเหรอ ฆาตกรรมอิหยังวะ​ | ทราย | Netflix |
| 2567​ | ​เทอม 3 (Haunted Universities 3)​​ | ก้อย | สหมงคลฟิล์ม |
ผลงาน > เพลง

เพลง เพิ่งเข้าใจ (Romantic Version) - ร้องร่วมกับ เทศน์ เฮนรี ไมรอน​ (Cover) Ost.ใจพิสุทธิ์
เพลง อย่าปล่อยมือ (ดวงใจเทวพรหม Sports Day)​ ร้องร่วมกับ คณาวุฒิ ไตรพิพัฒนพงษ์, ญีนา ซาลาส, ปณิธาน บุตรแก้ว, นริลญา กุลมงคลเพชร, เทศน์ เฮนรี ไมรอน, กองทัพ พีค, รัญชน์รวี เอื้อกูลวราวัตร, นพเก้า เดชาพัฒนคุณ และ ปุญญ์ปรีดี คุ้มพร้อม รอดสวาสดิ์
ผลงาน > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| 2560 | Love Is Now รักอยู่ตรงหน้า | เดอะทอยส์ |
| 2561 | เสือหมอบ | สิงโต นำโชค |
| 2562 | NGÀY CHỜ THÁNG NHỚ NĂM THƯƠNG | OSAD |
| 2563 | ลบเลือน | Fool Step |
| 2563 | เป็นแฟนหรือแค่แทนเขา | นิว จิ๋ว, สิงโต ปราชญา |
ผลงาน > แฟนมีตติ้ง

ดวงใจเทวพรหม Sports Day รู้แพ้ รู้ชนะ รู้ใจคุณ (2567)
Dhevaprom Fan Con After Party (2567)​
ผลงาน > โฆษณา

Eversense UV Powder (2560)
Sulwhasoo Snowise Brightening (2560)
หมอนยางพารา “รอยัลออร์คิด" (2562)
Vivo V20 Pro 5G (2563)
Carebeauexpress (2564)
Esteelauder Pure color Whipped Matte Lip Color (2564)
Hada Labo น้ำตบสูตรเซรั่ม (2565)
SB Design square ตู้เสื้อผ้า รุ่น Wardrobe Plus (2566)
รางวัล

| ปี | รางวัล | สาขารางวัล | ผล | ผลงานที่เข้าชิง |
| --- | --- | --- | --- | --- |
| 2560 | รางวัลชมรมวิจารณ์บันเทิง | นักแสดงสมทบหญิงยอดเยี่ยม | เสนอชื่อเข้าชิง​ | ฉลาดเกมส์โกง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 27 | นักแสดงสมทบหญิงยอดเยี่ยม | เสนอชื่อเข้าชิง​ | ฉลาดเกมส์โกง |
| 2560 | รางวัลภาพยนตร์แห่งชาติ สุพรรณหงส์ ครั้งที่ 27 | ผู้แสดงนำหญิงยอดเยี่ยม | เสนอชื่อเข้าชิง | สยามสแควร์ |
| 2561 | Daradaily Awards 2017 | ดาวรุ่งหญิงที่สุดแห่งปี | ได้รับรางวัล​ | เตียงนางไม้ |
| 2561 | รางวัลพระราชทานพระสุรัสวดี (รางวัลตุ๊กตาทอง ครั้งที่ 31 | ตุ๊กตาเงินดาวรุ่งหญิงดีเด่น | ได้รับรางวัล​ | สยามสแควร์  ฉลาดเกมส์โกง Bad Genius  ของขวัญ ตอน เมฆฝนบนป่าเหนือ​ |
แหล่งข้อมูลอื่น

OomeisayaH ที่เอกซ์ (ทวิตเตอร์)
oomeisaya ที่อินสตาแกรม
ปนัดดา โกมารทัต

| ปนัดดา โกมารทัต |
| --- | --- |
เกิด: 28 กรกฎาคม พ.ศ. 2501 (66 ปี) ปนัดดา โกมารทัต
คู่สมรส: ศุภวัฒน์ จงศิริ
อาชีพ: นักแสดง
ปีที่แสดง: 2521 - ปัจจุบัน
ThaiFilmDb
ปนัดดา โกมารทัต (เกิด 28 กรกฎาคม พ.ศ. 2501) ชื่อเล่น จิ๋ม เป็นนักแสดงและผู้จัดละคร ฉายา ลูกเป็ดขี้เหร่คนที่สองของวงการบันเทิง จาก สันติ เศวตวิมล ไทยรัฐ โดยเป็นที่รู้จักกันอย่างมากจากการแสดงละครเรื่อง จำเลยรัก รับบท โศรยา ทางช่อง 5 และ กุหลาบไร้หนาม รับบท นุชรี ทางช่อง 9 เคยเป็นผู้จัดละครร่วมกับเป๊ก สัณชัย สามีของ ธัญญาเรศ เองตระกูล อยู่ช่วงหนึ่งก่อนที่จะตามบุตรชายไปเรียนต่อที่ประเทศอเมริกาได้รับรางวัลเมขลา , ได้รับรางวัลราชบัณฑิตยสถานสรรเสริญ ประจำปี พ.ศ. 2557 ผู้ใช้ภาษาไทยดีเด่น และอื่นๆ
ประวัติ

ปนัดดา โกมารทัต หรือ ปนัดดา จงศิริ, ปนัดดา พิพัฒน์พล เกิดเมื่อวันที่ 28 กรกฎาคม พ.ศ. 2500 ที่กรุงเทพมหานคร บิดาชื่อ สุนัย โกมารทัต ชาวบางม้าจังหวัดสุพรรณบุรี เข้าสู่วงการบันเทิงจากการที่ปนัดดาตามน้องสาวซึ่งเป็นนางงาม นัยนา โกมารทัต ในฐานะพี่เลี้ยงนางงามไปในงานเลี้ยงนางงามงานหนึ่งและได้เข้าตา วิทยา สุขดำรง นักข่าวและนักจัดรายการในสมัยนั้น จึงถูกชักชวนมาเล่นหนังใหญ่หลายเรื่อง เช่น เรื่อง หยาดพิรุณ คู่กับ สรพงศ์ ชาตรี แต่ยังไม่เป็นที่รู้จักมากนัก วันหนึ่ง ธิติมา สังขพิทักษ์ ได้ชวนปนัดดาไปเป็นเพื่อนในการแคสละคร เรื่องกุหลาบไรหนาม แต่ปนัดดาดันเข้าตาผู้จัดละครเรื่องนั้นผู้จัดละครจึงติดต่อให้ปนัดดามาเล่นและ เรื่องกุหลาบไร้หนาม ก็เป็นละครจอแก้วเรื่องแรกของปนัดดา
ด้านชีวิตส่วนตัว สมรสกับ ศุภวัฒน์ จงศิริ หรือเป็นที่รู้จักกันในชื่อนามปากกา ศุภักษร เป็นผู้กำกับภาพยนตร์ และนักเขียนบทชื่อดัง มีบุตรชายชื่อ ศุภักษร จงศิริ (ชื่อเล่น ไอซ์) เจ้าของร้านอาหารชื่อดังระดับมิชลินสตาร์ อย่าง บ้านไอซ์ ศรณ์ และ umi
ผลงาน > ละครสั้น / ละครชุด / ซิทคอม

ละครคอมเมดี้ จบในตอน เรื่อง พ่อบ้านเมียเผลอ ช่อง 5 (2535 - 2537)
ละครสั้น ปากกาทอง แฝดพี่ฝาดน้อง ช่อง 7 (2537)
ละครสั้น ปากกาทอง มะเมียะ ช่อง 7 (2537)
ละครซีรีส์เรื่อง เซน...สื่อรักสื่อวิญญาณ ตอน ช่วย รับบทเป็น แม่ของแจ็ค รับเชิญ ทางช่อง 5 (2551)
ละครสั้นเรื่อง "ความหวังสุดท้าย" รับบทเป็น ยาย ทางช่อง 9 (2555)
ซิทคอมเรื่อง "ออฟฟิศพิชิตใจ" ตอน วันผู้สูงอายุ รับเชิญ ทางช่อง 9 (2556)
ละครสั้นเรื่อง "ฟ้ามีตา" ตอน หน่องศรี...มณีเด้ง รับบทเป็น สมจิตร ทางช่อง 7 (2556)
ละครสั้นเรื่อง "ฟ้ามีตา" ตอน ปีศาจ รับบทเป็น ขวัญ ทางช่อง 7 (2556)
ละครเทิดพระเกียรติวันพ่อเรื่อง "สายใย" รับบทเป็น ยายตุ๊ก ทางช่อง ช่อง 7 (2556)
ละครสั้นเรื่อง "ฟ้ามีตา" ตอน ปอบตัวสุดท้าย รับบทเป็น ยายปริก ทางช่อง 7 (2557)
ละครสั้นเรื่อง "ฟ้ามีตา" ตอน แม่ค้าปลาร้า รับบทเป็น จำนง ทางช่อง 7 (2558)
ละครชุด "แสงจากพ่อ" ตอน แสงหลังฝน รับบทเป็น แม่ ทางช่องไทยพีบีเอส (2560)
ฟ้ามีตา ตอน...เต็มใจให้หลอก
ฟ้ามีตา" ตอน บ้านที่ไม่มีคนอยู่
ผลงาน > ภาพยนตร์

พ.ศ. 2521 ผีเพื่อนรัก
พ.ศ. 2522 เซ่อบริสุทธิ์
พ.ศ. 2523 บัวสีน้ำเงิน
พ.ศ. 2523 หยาดพิรุณ
พ.ศ. 2530 ชะตาฟ้า
พ.ศ. 2535 โจ๋ไม่โจ๋หัวใจให้โจ๋
พ.ศ. 2536 แดดร้อน ลมแรง ความรักกำลังจะมา
พ.ศ. 2538 มุมหนึ่ง (ของชีวิตใคร ?)
พ.ศ. 2538 หยุดไม่ได้ถ้าหัวใจจะซิ่ง
พ.ศ. 2557 Until Now กาลครั้งหนึ่ง…จนวันนี้
ผลงาน > ผลงานอื่น ๆ

ผลงานถ่ายแบบในยุค 80 - 90
ผลงานถ่ายโฆษณา
เทศบาลตำบลเกษตรสมบูรณ์

| เทศบาลตำบลเกษตรสมบูรณ์ |
| --- | --- |
เทศบาลตำบล
   ตรา
ทต.เกษตรสมบูรณ์ที่ตั้งในจังหวัดชัยภูมิ
พิกัด: 16°16′41.1″N 101°57′13.5″E﻿ / ﻿16.278083°N 101.953750°E﻿ / 16.278083; 101.953750
ประเทศ:  ไทย
จังหวัด: ชัยภูมิ
อำเภอ: เกษตรสมบูรณ์
จัดตั้ง:  26 มกราคม พ.ศ. 2499 (สุขาภิบาลเกษตรสมบูรณ์)  25 พฤษภาคม พ.ศ. 2542 (ทต.เกษตรสมบูรณ์) 
การปกครอง
 • นายกเทศมนตรี: พิชัย เวชยานันท์
พื้นที่
 • ทั้งหมด: 1.1 ตร.กม. (0.4 ตร.ไมล์)
ประชากร (2565)
 • ทั้งหมด: 2,903 คน
 • ความหนาแน่น: 2,639.09 คน/ตร.กม. (6,835.2 คน/ตร.ไมล์)
รหัส อปท.: 05360401
ที่อยู่ สำนักงาน: สำนักงานเทศบาลตำบลเกษตรสมบูรณ์ เลขที่ 704 หมู่ 1 ถนนประสิทธิ์ราษฎร์บำรุง ตำบลบ้านยาง อำเภอเกษตรสมบูรณ์ จังหวัดชัยภูมิ 36120
เว็บไซต์: kasetsomboon.go.th
 ส่วนหนึ่งของสารานุกรมประเทศไทย
เทศบาลตำบลเกษตรสมบูรณ์ เป็นเทศบาลตำบลแห่งหนึ่งในอำเภอเกษตรสมบูรณ์ จังหวัดชัยภูมิ เป็นชุมชนเมืองศูนย์กลางทางเศรษฐกิจของอำเภอเกษตรสมบูรณ์
อาณาเขต

ทิศเหนือ ติดกับ องค์การบริหารส่วนตำบลบ้านยาง, องค์การบริหารส่วนตำบลกุดเลาะ
ทิศใต้ ติดกับ องค์การบริหารส่วนตำบลบ้านยาง
ทิศตะวันออก ติดกับ องค์การบริหารส่วนตำบลบ้านยาง
ทิศตะวันตก ติดกับ องค์การบริหารส่วนตำบลบ้านยาง
ประวัติ

ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้มีการปฏิรูปการปกครองแบบใหม่ จากเป็นหัวเมืองชั้นนอก ได้แก่ มณฑล จังหวัด อำเภอ ตำบล หมู่บ้าน ในเขตท้องที่เมืองเกษตรสมบูรณ์ (ภูเขียว) นั้น ได้ถูกยุบลงเป็นอำเภอในเขตปกครองจังหวัดชัยภูมิ คือ อำเภอผักปัง และกิ่งอำเภอยาง
ในเวลาต่อมาอำเภอผักปัง ได้เปลี่ยนชื่อเป็นอำเภอภูเขียว ส่วนกิ่งอำเภอยางหรือกิ่งยางนั้น เมื่อวันที่ 1 มีนาคม 2481 ได้รับการยกฐานะเป็นอำเภอชื่อว่า  "อำเภอเกษตรสมบูรณ์"  โดยตั้งที่ว่าอำเภอขึ้นที่ ชุมชนบ้านยาง ภายหลังจากนั้นเมื่อวันที่ 26 มกราคม 2499 ได้ยกฐานะชุมชนบ้านยาเป็นสุขาภิบาลเกษตรสมบูรณ์
จนในวันที่ 25 พฤษภาคม 2542 สุขาภิบาลเกษตรสมบูรณ์ ได้รับเปลี่ยนแปลงฐานะขึ้นเป็น เทศบาลตำบลเกษตรสมบูรณ์ จนปัจจุบัน
การปกครอง

เขตปกครองครอบคลุมพื้นที่บางส่วนของตำบลบ้านยาง 5 ชุมชน ดังนี้
ชุมชนคุ้มเหนือ
ชุมชนคุ้มทักษิณ
ชุมชนคุ้มเจ้าแม่หัวนาย
ชุมชนคุ้มแจ้ง
และชุมชนคุ้มกลางนอก
หม่อมเจ้ามงคลอุดม ชยางกูร

| หม่อมเจ้ามงคลอุดม ชยางกูร |
| --- | --- |
หม่อมเจ้า ชั้น 4

ประสูติ: 4 ตุลาคม พ.ศ. 2446
สิ้นชีพตักษัย: 2 กันยายน พ.ศ. 2518 (71 ปี)
คู่สมรส: หม่อมเจ้าอุบลเกษร ชยางกูร หม่อมลมูล ชยางกูร ณ อยุธยา
พระบุตร: 10 คน
ราชสกุล: ชยางกูร
ราชวงศ์: จักรี
พระบิดา: พระเจ้าบรมวงศ์เธอ กรมหมื่นพงษาดิศรมหิป
พระมารดา: หม่อมละม้าย ชยางกูร ณ อยุธยา
| ธรรมเนียมพระยศของ หม่อมเจ้ามงคลอุดม ชยางกูร |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
หม่อมเจ้ามงคลอุดม ชยางกูร (4 ตุลาคม พ.ศ. 2446 - 2 กันยายน พ.ศ. 2518) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป และเป็นพระราชนัดดาในพระบาทสมเด็จพระจอมเกล้าเจ้าอยู่หัว (รัชกาลที่ 4)
พระประวัติ

หม่อมเจ้าชายมงคลอุดม ชยางกูร ประสูติเมื่อวันที่ 4 ตุลาคม พ.ศ. 2446 เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป (อดีตอธิบดีกรมพิพิธภัณฑ์ และ อดีตองคมนตรีในรัชกาลที่ 5) กับ หม่อมละม้าย ชยางกูร ณ อยุธยา
มีเจ้าพี่ร่วมหม่อมมารดาเดียวกันสามองค์ คือ
หม่อมเจ้าลักษณเลิศ ชยางกูร ศาสตราจารย์คณะรัฐศาสตร์ มหาวิทยาลัยธรรมศาสตร์
พลโท หม่อมเจ้าประเสริฐศรี ชยางกูร ราชองครักษ์
หม่อมเจ้าทวีผล ชยางกูร
พ.ศ. 2453 หม่อมเจ้ามงคลอุดมทรงเข้ารับการศึกษาในโรงเรียนนายร้อยพระจุลจอมเกล้า
พ.ศ. 2477 หม่อมเจ้ามงคลอุดมทรงเปิดโรงงานทำเฟอร์นิเจอร์เป็นพระองค์เอง โดยทรงรับงานจากหน่วยกรมกองต่าง ๆ ตลอดจนได้รับเป็นผู้ทำเฟอร์นิเจอร์ของสถานทูตไทยในประเทศจีนทั้งหมด
พ.ศ. 2489 ดำรงตำแหน่งสมาชิกวุฒิสภาชุดที่ 2 (สมาชิกวุฒิสภา พ.ศ. 2489)
พ.ศ. 2491 หม่อมเจ้ามงคลอุดมทรงเป็นสมาชิกสภาร่างรัฐธรรมนูญไทย พ.ศ. 2491
พ.ศ. 2518 ภายหลังทรงเลิกกิจการเฟอร์นิเจอร์และทรงหันมาเจริญพระกัมมัฏฐานตามป่าตามเขา กระทั่งพลานามัยไม่แข็งแรงพอ จึงประทับองค์อยู่กับบ้านจนสิ้นชีพตักษัย เมื่อวันที่ 2 กันยายน สิริชันษา 71 ปี 10 เดือน 28 วัน โดยมีพิธีพระราชทานเพลิงศพเมื่อวันที่ 16 ธันวาคม ณ เมรุวัดมกุฎกษัตริยาราม
คู่สมรส

หม่อมเจ้ามงคลอุดม มีชายา 1 องค์ และ หม่อม 1 คน ได้แก่
หม่อมเจ้าอุบลเกษร ชยางกูร (พระนามเดิม: หม่อมเจ้าอุบลเกษร ศุขสวัสดิ) พระธิดาในพระเจ้าบรมวงศ์เธอ กรมหลวงอดิศรอุดมเดช อดีตผู้บัญชาการกรมคชบาล กับ หม่อมราชวงศ์เพี้ยน คเนจร
หม่อมลมูล ชยางกูร ณ อยุธยา (นามเดิม: ลมูล ศุภวรรณ)